Kiiajärv

Kiiajärv (ka Kiia järv) on looduslik järv Harju maakonnas Jõelähtme vallas Aruaru külas.Keskkonnaregister. Vaadatud 19.05.2020.

2006. aasta teatmikus "Eesti järvede nimestik" on järv kirjas kui "nimetu".Ruta Tamre. "Eesti järvede nimestik". Tallinn, 2006. Lk 30.

Ajalugu
Talviti ja kevaditi veeti Kiiajärvest Haljava mõisa jääkeldrisse jääd. Suviti kasutati seda jääd Tallinnas müüdava piima jahutamiseks.Jõelähtme. Teejuht rändajale ja koduloohuvilisele. 2010. Lk 114.

Folkloor
Legendi järgi viinud Haljava mõisast otse järveni kraav, mida mööda parun paadiga järvele kalastama sõitnud.

Kõrvalasuvast Parasmäe külast on teada legend järve sünni kohta. Järv ei olevat mitte alati oma praeguses kohas asunud, vaid "olnud koguni Järve sauna juures". Külanaised käinud järves "muste lõngu" ja pesu pesemas, mistõttu järv vihastanud ja "tõusnud suure halli kitsena õhku". Kits hakanud seejärel ida suunas minema ning jõudnud "Kiia võhma kohta, kus heinalised heina tegid, käinud hirmus pauk ja järv läinud pooleks". Üks pool järvest langenud heinalistele kaela, teine osa jõkke ("jõgi on selle koha pealt eriti lai").Rehepapp ehk rahvausundi ja muistendite andmebaas. ERA II 165, 247 (2) < Jõelähtme khk., Jõelähtme v., Parasmäe k., Loovälja t. - Uno Mardim, Jõelähtme algkool < M. Mardim, 81 a. (1937). Vaadatud 19.05.2020.

Viited

Kategooria:Jõelähtme valla järved